cyanic-selkie/wikianc huggingface dataset:
Lesterio aikštė
Aikštė išgrįsta 1670 m. į pietus nuo Leicester House, buvusios karalių rezidencijos. Prie aikštės gyveno Izaokas Niutonas, vėliau tapytojai Džošua Reinoldsas ir Viljamas Hogartas. Viktorijos laikais čia buvo įkurtos koncertų salės. 1981 m. atidengta Čarlio Čaplino skulptūra. 2012 m. pertvarkyta pietvakarinė pusė, padaugėjo kavinių, kino teatrų.
Admiraliteto arka
thumb|240px|alt=|Admiraliteto arka Admiraliteto arka – arka Londone, skirianti kultūrinį Londoną nuo Trafalgaro aikštės.
Arka suprojektuota 1911 m. Astono Vebo. Pagal planą ji turėjo įamžinti karalienės Viktorijos šlovę. Miesto transportas juda pro mažesnius šoninius vartus, taip keldamas mažiau triukšmo. Pagrindiniai vartai atidaromi tik karališkųjų procesijų proga, tuomet pro juos rieda arklių traukiamos karietos.
Kartenos koplyčia bolševizmo aukoms
Kartenos koplyčia bolševizmo aukoms atminti, arba Memorialinė koplyčia Kartenos kapinėse yra pietrytinėje Kretingos rajono savivaldybės teritorijos dalyje, Kartenos civilinėse kapinėse (Kartenos seniūnija), Kretingos g. 55A. Netoli stovi grafų Pliaterių statyta kapinių koplyčia (1846 m.). left|thumb|300px left|thumb|300px
Paminklas
Monumentas mūrinis, atviros iš trijų pusių koplyčios pavidalo. Galinė siena akmenų mūro, kampuose ir vidaus pusėje tinkuota. Stogas gelžbetoninis, dvišlaitis, priekyje paremtas ant dviejų stačiakampių stačiasienių tinkuoto mūro kolonų. Virš kraigo priekyje kyla piramidinis bokštelis su kaltine, ažūrine, ornamentuota saulute. Jos viduje tarp dviejų ąžuolo lapų kyla Jogailaičių dvigubas kryžius, virš kurio sukryžiuoti du kardai. Saulutės viršuje yra kryželis.
Koplyčios viduje kairėje sienoje įmūryta vertikalaus stačiakampio pavidalo juodo poliruoto granito informacinė lenta. Jos viršuje apskritimo fone iškaltas Jogailaičių dvigubas kryžius, apjuostas augalo šakelių vainiko. Žemiau – užrašas: „PASTATYTA 1990 / ARTIMŲJŲ AUKOMIS / PETRO LUKAUSKO / PATARĖJAS / DERINTOJAS / ALFONSAS KAKNEVIČIUS / STATYBĄ VYKDĖ / JUOZAS VILUCKAS / MEISTRAS / BRONIUS / SERMONTIS / LENTAS DARĖ / JUOZAS JONKUS“.
Galinėje sienoje ties viduriu viršuje įbetonuotas juodo poliruoto granito kryžius su iškalta Nukryžiuotojo figūra. Žemiau, abipus kryžiaus stiebo yra dvi masyvios, kvadrato plano granito plokštės su memorialiniu užrašu ir žuvusiųjų vardais. Kairėje: „JIE ŽUVO KARTENOS VALSČIUJE 1946–1953 m.
BRONIUS ANUŽIS / JUOZAS BALTUONIS / ANTANAS BEINORAS / ANTANAS BRASAS / JULIUS BUMBLYS / VYTAUTAS CIRTAUTAS / VYTAUTAS DAUGINTIS / ALBERTAS DAUKANTAS / JONAS DOMARKAS / VLADAS DOMARKAS / VLADAS FREIHOFAS / VYTAUTAS GAUDUTIS / APOLONIJA GAUDUTIENĖ / MYKOLAS JADENKUS / ADOLFAS JONAUSKAS / ANTANAS JONAUSKAS / STASYS JONAUSKAS / ADOMAS JONKUS / JUOZAS JUCYS
JANINA JUZIKAITĖ / PIJUS JUZIKAS / IGNAS KUNDROTAS / ANTANAS LIAUDINSKAS / JONAS LIAUDANSKAS / VYTAUTAS LUKAUSKAS / VLADAS LUKAUSKAS / STASYS LUKAS / JUOZAS MACIUS / VLADAS MACIUS / ANGELINA MACIUTĖ / ALEKSAS MALAKAUSKAS / MONIKA MALINAUSKAITĖ / JUOZAS MARTINAITIS / JONAS MARTINKUS / KAZYS MIKALAUSKAS / JULIJONA MIKALAUSKIENĖ / KOSTAS MIKALAUSKAS / VYTAUTAS MILTAKIS“.
Dešinėje: „PRANAS MINEIKIS / ALGIS MOTIEJAUSKAS / STEPONAS MOTIEJAUSKAS / EDUARDAS PRIŽGINTAS / MYKOLAS RAČKUS / IGNAS SMILINGIS / CELESTINAS STONKUS / KAZYS STROPUS / ANTANAS ŠLYMA / JUOZAS ŠLYŽIUS / KAROLINA ŠLUŠNIENĖ / VLADAS ŠLUŠNYS / JUOZAS ŠLUŠNYS / STASYS TARAŠKEVIČIUS / DOMAS VAIŠNORAS / JONAS VAITKUS / STASĖ VALUŽIENĖ / ALBERTAS VALUŽIS / STASĖ VALUŽYTĖ
JUOZAS VASILIAUSKAS / PETRAS VASILIAUSKAS / EUGENIJA VELAVIČIENĖ / JUOZAS VISKANTAS / KAZYS VISKANTAS / ALOYZAS ŽILINSKAS / ANTANAS ŽILINSKAS / ALFONSAS ŽILINSKAS / VLADAS ŽILYS / KAZYS ŽIOBAKAS / JONAS ŽUTAUTAS / MAMERTAS LUKAUSKAS / ALBERTAS LUKAUSKAS / VYTAUTAS VAIČEKAUSKAS“.
Po plokštėmis ties sienos apatinės dalies viduriu yra nedidelė horizontali granito plokštė su memorialiniu užrašu: „BOLŠEVIZMO AUKOS“.
Dešinėje koplyčios sienoje įmūryta statmeno stačiakampė granito plokštė su žuvusiųjų sąrašo papildymas: „ŽUVO / 1946-1953 / Povilas / Balsevičius / Barbora / Joneckienė / Juozas / Preibys / Kazys / Miltakis / Petras / Rudys / Stasys / Ruibys / Juozas / Vaitkus“. Koplyčios aukštis (su bokšteliu) apie 5 m, ilgis – 5,15 m, plotis – 4,8 m.
Istorija
Monumentas pastatytas 1990 m. Lietuvos persitvarkymo sąjūdžio Kartenos rėmimo grupės ir Lietuvos šaulių sąjungos Kartenos būrio iniciatyva. Projekto autorius Petras Lukauskas, statybos meistras Bronius Sermontis, memorialinių lentų meistras Juozas Jonkus. Statybos vykdytojas ir ornamentuotos saulutės (2007 m.) autorius Juozapas Antanas Viluckas.
Statinio viduje 1990 m. birželio 2 d. perlaidoti NKVD–MVD–MGB Kartenos valsčiaus poskyrio kieme iškasti 1946–1953 m. žuvusių Žemaičių apygardos Kardo rinktinės partizanų palaikai.
Rykantų lobis
Rykantų lobis – monetų lobis, aptiktas 1957 m. šalia kelio Rykantai–Paneriškės, buvusio Paneriškių dvaro ba­loje (Trakų rajonas). Lobis rastas moliniame indelyje, jį sudarė denarai (pinigėliai), kaldinti 1413–1430 m. valdant Vytautui. Ant vienos monetos pusės buvo pa­vaizduotas ietigalis, o ant kitos – vytis.
79 lobio monetos laikomos Trakų istorijos muziejuje. Manoma, kad monetų galėjo būti ir daugiau, tačiau jos buvo išgrobstytos (kaip ir lobio indas).
Maryon
Maryon Gargiulo (g. 1987 m. La Seyne-Sur-Mer, Prancūzijoje) – prancūzų dainininkė, geriau žinoma kaip Maryon, atstovavusi Monakui 2004 m. Eurovizijos dainų konkurse su daina „Notre Planète“. Pusfinalyje su 10 taškų užėmė 19 vietą.
Werner Abrolat
Verneris Abrolatis (Abrolaitis) (1924 m. rugpjūčio 15 d. Tilžėje – 1997 m. rugpjūčio 24 d. Miunchene) – iš lietuvninkų kilęs Vokietijos aktorius ir filmų dubliuotojas.
Biografija
1965 m. kultiniame italų vesterne Keliais doleriais daugiau vaidino vieną iš galvažudžių Slimą, po šio fimo jį pradėjo vis dažniau kviesti filmuotis antraeiliuose vaidmenyse. Aktoriaus filmografija apima labai platų vaidmenų spektrą: jis filmavosi saubo fime Kruvinas teisėjas, komedijoje „Po penkių džiunglėse“, detektyve „Nusikaltimų vietos: visos Palerme“ , erotiniame „Žozefina Mutcenbacher“ bei daugybėje Helgės Šnaiderio režisuotų kino juostų. Vokiečių kino žiūrovai jo balsą girdėdavo dubliuotuose užsienio filmuose, kai kuriuose ypač populiariuose – pvz.: Simpsonai.
Slabadėlė (Kaišiadorys)
Slabadėlė – buvęs kaimas Kaišiadorių rajono savivaldybėje, 1 km į pietvakarius nuo Kaugonių.
Ušiai
Ušiai (,, Ušciems) – kaimas Talsų savivaldybėje, Kolkos valsčiuje, Latvijoje. Kaimas įsikūręs valsčiaus rytuose prie Rygos įlankos šalia kelio P131 už 4,5 km nuo valsčiaus centro Kolkos, už 30 km nuo Dundagos ir už 178 km nuo sostinės Rygos. Kaimas įeina į Lyvių pakrantės teritoriją.
Šaldaūsiai
Šaldausiai (arba Šiadausiai) – buvęs kaimas (viensėdis) Kaišiadorių rajono savivaldybėje, 6 km į šiaurės rytus nuo Žaslių, prie kelio, dabar Žibavičių kaime.
Džonka
miniatiūra|dešinėje|Džonka [[Vietnamas|Vietnamo krantuose]] Džonka – mažos grimzlės plokščiadugnis burlaivis, skirtas daugiausia plaukioti upėmis. Žodis džonka kilęs iš MS djong, kuris savo ruožtu kilęs iš pietų minų kalbos žodžio 船 (chûn), reiškiančio „laivas“.
Delenda Est
thumb|350px|right|XX a. politinis žemėlapis alternatyvioje apsakymo laiko linijoje, atsiradusioje žuvus Scipionui Afrikiečiui ir Romai pralaimėjus [[Antrasis Pūnų karas|Antrąjį Pūnų karą.]] Delenda Est – rašytojo Poul Anderson fantastinis apsakymas apie keliones laiku iš jo „Laiko patrulio“ ciklo. Pirmą kartą išleistas žurnale „The Magazine of Fantasy & Science Fiction“ 1955 m. 1960 m. buvo išleistas knygoje, rinkinyje „Laiko patrulis“, kartu su keliais kitais šio ciklo apsakymais. Pavadinimas yra lotyniškas, dalis žymios oratorinės frazės Carthago delenda est (Kartagina turi būti sunaikinta).
Lietuviškai kūrinys išleistas 1995 m. leidyklos „Eridanas“ Poul Anderson „laiko patrulio“ ciklo apsakymų rinkinyje tokiu pačiu pavadinimu – „Laiko patrulis“ (ISBN-13 9789986360032).
Siužetas
Apsakyme aprašoma, kaip du laiko keliautojai nuvyksta laiku į praeitį, Antrąjį Pūnų karą, ir Tičino mūšyje 218 m. pr. m. e. nužudo Romos konsulą Publijų Kornelijų Scipioną, bei jo sūnų Publijų (tikroje istorijoje jiems pavyko išsigelbėti, sūnus vėliau įveikė Hanibalą ir tapo žinomas kaip Scipionas Afrikietis). Šis įvykis sukuria naują laiko liniją, kur netekusi savo geriausių karvedžių, Roma nesugeba apsiginti, ir 210 m. pr. m. e. Hanibalo armija ją sunaikina. Istorija stipriai pasikeičia, krikščionybė neatsiranda, Europos kultūra išsivysto ne iš graikiškosios – romėniškosios, o iš keltų – Kartaginos. Stipriai pasikeičia ir politika, krikščionių kryžiaus žygių nespaudžiama Lietuva sėkmingai išsiplečia ir tampa dominuojančia valstybe Rytų Europoje bei dalyje Azijos, pavadinimu Litornas. Atradimų amžius bei Kolumbo kelionės nebeegzistuoja, Amerika vis tiek atrandama, tačiau atvykėliai neturi tokio didelio technologinio pranašumo, kaip tikroje istorijoje, ir vietinės tautos nėra nukariaujamos. Susikuria čiabuvių valstybės. Mokslinis metodas niekada nesukuriamas, todėl technologijos lieka garo variklio lygyje.
Pagrindiniai veikėjai, atsitiktinai atsidūrę maždaug XX a. Ynis yr Afallon konfederacijoje (keltų įkurta valstybė per visą Šiaurės Amerikos žemyną), bando suprasti istorijos pasikeitimo priežastį ir susiduria su moraline dilema: jei atstatys jų supratimu „tikrąją“ istoriją, visi šioje versijoje gyvenantys žmonės išnyks, kas gali būti prilyginta masiniam genocidui.
Kavaličai (Gardinas)
Kavaličai – kaimas vakarų Baltarusijoje, 8 km į šiaurės rytus nuo Induros.
Istorija
XIX a. buvo du kaimai Gardino apskrityje – Didieji Kavaličai ir Mažieji Kavaličai. Didžiuosiuose buvo Lašos valsčiaus centras.
Zablatiškės (Kaišiadorys)
Zablatiškės – buvęs kaimas Kaišiadorių rajono savivaldybėje, 11 km į pietus nuo Žiežmarių.
Fonografas
thumb|225px|right|Tomas Edisonas šalia savo kiek patobulinto fonografo, 1878 m. thumb|225px|right|T. Edisono fonografo patento brėžinys, 1880 m. gegužės 18 d. Fonografas (iš 'garsas' ir γράφω 'rašyti') – pirmasis prietaisas, skirtas garso įrašymui ir atkūrimui. Jį 1877 m. lapkričio 21 d. išrado Tomas Edisonas. Fonografas garsą įrašydavo į ant besisukančio cilindro užmautą foliją, prie popierinės membranos pritvirtintai adatai kilnojantis ir paliekant ant folijos išraižytus griovelius. Įrašytas garsas buvo atkuriamas tokiu pačiu principu, t. y. judant adatai, vibracijos buvo perduodamos į elastinę membraną, kas ir sukeldavo garso bangas. Tuo metu tai buvo stulbinantis išradimas, lėmęs panašių įrenginių, kaip kad gramofono (patefono), sukūrimą.
Istorija
Idėja sukurti tokį prietaisą Edisonui kilo dėl jo noro įrašyti telefoninius pokalbius savo laboratorijoje. 1877 m. lapkričio 21 d. jis pranešė sukūręs fonografą – „kalbančią mašiną“,  o pirmą kartą ją pristatė lapkričio 29 d. Prietaisas buvo užpatentuotas 1878 m. vasario 19 d. kaip US Patent 200 521. „1877-ųjų gruodį jaunas vyriškis įžengė į „Scientific American“ įstaigą ir prieš redaktorius padėjo mažą prietaisą. Visų nuostabai, prietaisas prakalbo: „Labas rytas. Kaip laikotės? Kaip jums patinka fonografas?“ Prietaisas kalbėjo už save ir pabrėžė faktą, kad tai fonografas…“
Nubraižęs fonografo brėžinį, Edisonas ant jo užrašė $18 JAV dolerių, tokia turėjo būti sumokėta suma už padarytus vienetus. Jis buvo įpratęs taip užrašinėti ant kiekvieno brėžinio. Meistras, kuris gavo šį brėžinį buvo vardu Džonas Kruesis (John Kruesi). Edisonas neteikė daug vilčių, kad tai suveiks, manydamas, jog išgirs žodį ar kažką panašaus, kas privestų prie idėjos nesėkmės. Prieš pabaigiant kurti, Kruesis paklausė, kam šis prietaisas bus skirtas. Edisonas atsakė, kad ketina įrašyti savo ištartus žodžius, o prietaisas turės juos atkurti. Meistrui pasirodė, kad tai absurdas. Galiausiai prietaisas buvo baigtas, buvo uždėta folija ir tada Edisonas rėktelėjo 'Meri turėjo mažą ėriuką' ir t. t. Pridėjo atkūrimo įrenginį ir prietaisas „prakalbo“. Visi buvo pritrenkti. Edisonas tarė: „Aš visada bijojau daiktų, kurie suveikdavo iš pirmo karto. Patirtis įrodė, kad buvo rasta daug trūkumų prieš prietaisus paleidžiant į prekybą; bet šis buvo kažkas tokio, dėl ko nekilo abejonių.“
Edisonas buvo sudaręs 10-ies dalykų sąrašą, kur galėtų pritaikyti fonografą:
Nathalia Ramos
Nathalia Norah Ramos Cohen (g. 1992 m. liepos 3 d.) – Ispanijoje gimusi amerikiečių aktorė, atlikusi pagrindinius vaidmenis visame pasaulyje išgarsėjusiame mistiniame britų seriale „House of Anubis“, 2007-ų metų filme „Bratz“ bei 2014-ų metų geriausiai įvertintame siaubo trileryje „The Damned“.
Biografija
Ramos gimė Madride, Ispanijoje, 1992 m. liepos 3 d. Jos mama yra kilusi iš Australijos, o jos tėvas Juan Carlos Ramos daugiausiai žinomas kaip „Ivanas“ yra Ispanijos pop dainininkas. Nathalia persikraustė į Australiją būdama dvejų metų, vėliau atsikraustė į Majami Byčą, kai jai buvo ketveri. N. Ramos lankė North Beach pradinę mokykla, Nautilus vidurinę mokyklą. Ji buvo užauginta pagal savo mamos religiją (jos mama yra žydė sefardė),  tačiau sklinda gandai, jog po kiek laiko aktorė tapo krikščionė.
Karjera
2007 metais Ramos suvaidino pagrindinį vaidmenį filme „Bratz“. Ji trumpai sudalyvavo dainininkės Prima J dainos „Rockstar“ muzikos klipe. Ji taip pat suvaidino žinomiausio vaikų kanalo „Nickelodeon“ seriale „True Jackson, VP“, atlikusi paauglės modelio vaidmenį.
Ajy
Ajy  – gerosios dievybės jakutų mitologijoje. Jų buveinė – aukštutinis ir vidurinis pasauliai. Tai dievybės kūrėjos – tikėta, kad ajy sutvėrę žmogui naudingus gyvūnus bei augalus. Labiausiai garbinami buvo Jurjung ajy tojonas (aukščiausia dievybė, aukštutinio pasaulio, ajy dievybių ir visatos valdovas) bei Nelbėja ajysyt.
Įsivaizduota, kad šios dievybės iš pažiūros atrodančios kaip pasiturintys jakutai, tokie pat buvę jų būstai ir t. t. Ajy garbinti kaip globėjiškos dievybės, manyta, kad galį suteikti laimingą gyvenimą, atnešti klestėjimą. Ajy būdavo aukojamas kumysas su lydytu sviestu (tai, ką jakutai maistui turėję geriausio). Pagrindinis aukojimas vykdavo Ysyach (Ыhыах) šventės metu. Ajy dievybių būdavo prašoma, kad šios suteiktų pasiturimą gyvenimą.
Soteriologija
Soteriologija (🇬🇷 – 'išgelbėjimas, išganymas', + 🇬🇷 – mokslas) – žmogaus, žmonijos ir pasaulio likimo mistinė teorija, daugelio religijų ir dalies filosofijų sudėtinė dalis.
Abraominėse religijose (judaizme, krikščionybėje ir islame) nuodėmių atpirkimo pagrindas yra Dievo išganingoji valia, jo gailestinga meilė. Dievas, dovanodamas pats save, yra Išganymas, jis trokšta išganyti visą tikrovę. Dharminėse religijose (budizme, hinduizme, džainizme) mokša arba bodhis pasiekiamas nugalėjus neišmanymą ir troškimus, atsikračius karmos bei ištrūkus iš samsaros.
Rudynas
Rudynas – upelis Jurbarko rajone, Nemuno dešinysis intakas, kurio santaka su Nemuno žiotimis yra už 153,0 km, pusiaukelėje tarp Veliuonos ir Raudonės. Vandentakio kodas LR upių klasifikatoriuje – 10011970. Upelio ilgis – 1,8 km, baseino plotas – 5,1 km².
Graikijos futbolo varžybos 2015–2016 m.
Graikijos futbolo varžybos 2015–2016 m.
Rudynas
Rudynas prasideda Parevių kaimo apylinkėse. Aukštupyje upelio vaga nukreipta į vakarus. Čia įrengtas 320x35 m ploto tvenkinys, į kurį patenka melioracijos grioviais pertekliniai kultūrinių žemių vandenys. Žemiau upelio vaga teka į pietus, toliau į rytus. Vidurupyje yra kairysis intakas Geležius. Rudynas miškingo šlaito griova nusileidžia į slėnį, kerta kelią, toliau apie 300 m srūva krūmokšniais ir medžiais apaugusia vaga Nemuno slėnyje.
Graikijos futbolo varžybos 2015–2016 m.
Komandų rikiuotė
Pastabos:
Lašos valsčius
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai.
Robertas Granauskas
Robertas Granauskas (g. 2001 m. vasario 5 d., Kėdainiuose) – Lietuvos futbolininkas. Žaidžia vartininko pozicijoje.
Karjera
2015 ir 2016 m. žaidė Kėdainių SC-Autara, kuri dalyvavo Antroje jaunių lygoje.
2016 m. vasarą žaidė Kėdainių SC ekipoje, kuriai dalyvavo U-16 pirmenybėse.
Nuo 2017 m. priklausė Nevėžio futbolo klubui. 2017 m. žaidė U-17 Pirmoje lygoje.
2018 m. gegužės 26 d. žaidė LFF taurės rungtynes prieš Sakuona-Rūgpienių kaimas. Šiose rungtynėse pasirodė 61 minutę, kai rezultatas buvo 3:0 kėdainiškių naudai. Klaipėdietis Marius Komovas sušvelnino rezultatą iki 1:3, bet netrukus Nevėžio žaidėjai atsakė dviem taikiais smūgiais. Galutinis rezultatas 5:1, „Nevėžio“ naudai.
2019, 2020 m. žaidė ir pagrindinėje, ir Nevėžis B ekipoje.
2021 m. žaidė Nevėžio ekipoje, kuri debiutavo A lygoje. 2021 m. liepos 31 d. rungtynėse prieš FC Hegelmann Litauen debiutavo A lygoje. 63 min. vartininkas į kovą buvo mestas, kai rezultatas buvo 4:0 varžovų naudai. Granauskas prasileido dar du ir rezultatas tapo 6:0 svečių. (🛡️ PASTABA.„Komet“ sistemoje prasileistų įvarčių grafoje visi šeši įvarčiai buvo įrayti Melašenkai. Vėliau, klaida vuvo ištaisyta.)
2022 m. tęsė karjerą klube, kuris buvo perkeltas į Pirmą lygą.
2023 m. birželio mėn. įgijo UEFA C trenerio licenciją.
Statistika
Spalvų reikšmės:
Sirsakeris
Dažnai marginamas dryžiais, kurie būna tik metmenų kryptimi – išilgai audinio, retesnis marginimas – langeliais. Naudojamas palaidinėms, marškiniams, suknelėms, patalynei siūti. Dažniausiai sirsakeris audžiamas iš medvilnės, naudojamss ir šilkas, linas, viskozė. Sirsakerio raukšlėtumas gerina kūno vėsinimą ir oro pralaidumą, mažina medžiagos sąlytį su oda, todėl naudojamas siūti vasariniams rūbams.
Žaliasis Šilelis
Žaliasis Šilelis – buvęs viensėdis Kaišiadorių rajono savivaldybėje, 1 km į vakarus nuo Neprėkštos.
Prancūzijos atvirasis teniso čempionatas
Prancūzijos atvirasis teniso čempionatas (toliau RG), - vienas iš keturių Didžiojo kirčio turnyrų. RG vyksta kiekvienais metais gegužės mėnesio pabaigoje ir birželio pradžioje Stade Roland Garros kortuose. Nuo turnyro pradžios iki 1927 m. jame buvo žaidžiama žolės dangos kortuose, o nuo 1928 m. ant lėtesnės ir reikalaujančios daugiau fizinės žaidėjų ištvermės - grunto dangos. RG yra antrasis Didžiojo kirčio teniso sezono turnyras. Turnyras pirmą kartą vyko 1891 m.
Varžybos
Kaip ir visuose Didžiojo kirčio turnyruose, yra vyrų ir moterų varžybos, taip pat yra mišriųjų dvejetų ir jaunesniųjų varžybos.
Turnyro metu Prancūzijoje būna pavasaris - vasara, šilta. Labai dažnai turnyro metu lyja lietus.
Kortai
Pagrindiniai kortai yra Philippe Chatrier ir Suzanne Lenglen.
Nuo pat turnyro gyvavimo pradžios žaidžiama ant grunto dangos.
thumb|300px|left| thumb|300px|right|Suzanne Lenglen kortas Roland Garros turnyre.
Nuorodos
http://www.rolandgarros.com/en_FR/
Lunos valsčius
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai.
Paštys (Utenos r., Užpalių sen.)
Paštys – ežeras rytų Lietuvoje, ties Utenos, Rokiškio ir Zarasų rajonų sandūra, 10 km į pietvakarius nuo Dusetų. Ežeras telkšo rininiame, šakotame duburyje, kranto linija labai vingiuota. Ilgis (iš šiaurės vakarų į pietryčius) 2,3 km, plotis iki 0,65 km. Altitudė 99,3 m. Gylis siekia 13,5 m. Yra 0,15 ha sala. Turi ilgas įlankas. Dubens šlaitai statūs, aukšti, iš pietų prieina Davainių miškas, iš šiaurės – Jūžintų šilas ir Davainių miškas.
Paščiu iš šiaurės į pietus prateka Šventoji bei rytuose iš Indrajų ežero atsrūva Indraja.
Šalia Paščio įsikūrę kaimai: Levizarai, Likančiai, Davainiai, Bindzeliškiai. Veikia kaimo turizmo sodyba. Rytine pakrante eina kelias.
Vandenvardis kildinamas iš žodžių pešti, pešioti (greičiausiai dėl išsidraikiusios formos).
kairėje|miniatiūra|300x300px|Pasčio ežero panorama iš rytų pusės center|miniatiūra|300x300px|Pasčio ežero panorama iš rytų pusės
Boleslava (Kaišiadorys)
Boleslava (arba Baleslava) – buvęs viensėdis Kaišiadorių rajono savivaldybėje, 5 km nuo Žaslių, Karsakų miške.
Turto bankas
thumb|left|Buveinė Kęstučio g. 45 (2023) thumb|Buveinė Kęstučio g. 45 (2015) thumb|Buveinė Vilniaus g. 16
Turto bankas – Lietuvos valstybės įmonė, atsakinga už valstybės nekilnojamojo turto priežiūrą ir skolų valstybei išieškojimą.
Istorija
1996 m. įkurtas pertvarkius „Aurabanką“, perduotos per 1995–1996 m. bankų krizę nukentėjusių bankų skolos. 1998 m. perėmė Lietuvos valstybinio komercinio banko skolas.
1996–2011 m. įstaiga veikė kaip akcinė bendrovė. 2011 m. bankas pertvarkytas į valstybės įmonę, 2014 m. sujungtas su Valstybės turto fondu, vykdžiusių valstybės įmonių priežiūrą.
2017 m. valstybės įmonių priežiūra perduota Stebėsenos ir prognozių agentūrai.
Nuorodos
Oficialus Turto banko tinklapis
Biatlonas 2010 m. žiemos olimpinėse žaidynėse
miniatiūra|dešinėje|200px|[[Biatlonas|Biatlono emblema 2010 m. olimpinėse žaidynėse.]] Biatlono rungtys 2010 m. žiemos olimpinėse žaidynėse vyko Vistlerio olimpiniame parke. Varžybos vyko nuo vasario 13 iki vasario 26 dienos.
Sprintas 7.5 km, moterys
NST – sportininkė nestartavo.
Zombibi
Zombibi – 2012 m. Nyderlanduose sukurta siaubo komedija.
Turinys
Azizas neteko nemėgstamo darbo ofisų centre Amsterdame, o vakare su broliu Mo įsivelia į muštynes su dviem juodaodžiais Džefriu ir Nolanu, ir visi keturi atsiduria už grotų. Naktį ant ofiso, kuriam dirbo Azizas, nukrinta kosminės stoties „Mir“ dalis ir žmonės, kurie tuo metu nemiegojo, pavirto zombiais. Ketveriukė kartu su policininke Kim ir vagišiumi Joriu mėgina veržtis link kariuomenės kontroliuojamos saugios teritorijos, tačiau pakeliui Azizas telefonu gauna pagalbos šauksmą nuo Tesos – buvusios kolegės, kurią buvo slapčia įsimylėjęs. Azizas su Kim pakeičia kryptį ir keliauja į ofisų centrą, kur ši įstrigusi, tuo tarpu Joris ir kiti nusprendžia pasinaudoti proga ir apiplėšti banką. Tesos išgelbėti nepavyksta, o iš banko plėšikų išgyvena tik dviese. Kartu su speciali apmokytu rusų karininku jie sunaikina kosminės stoties likučius, tačiau pasiekus saugią teritoriją pasirodo, kad likę gyvieji dabar pavirto vampyrais...
Kojamputūras
Kojamputūras arba Koimbaturas, taip pat Kovajus  – miestas pietų Indijoje, Tamilnado vakaruose, Nilgirio priekalnėse, prie Nojalio upės. Svarbiausias Pietų Indijos medvilnės auginimo ir apdirbimo centras. Medvilnės, tekstilės ir elektrotechnikos, chemijos, cemento pramonė, kavos, cukranendrių perdirbimas. Kino industrija. Yra oro uostas, geležinkelio stotis, plentų sankirta. Kojamputūre veikia 7 universitetai (seniausias – žemės ūkio, įk. 1971 m.), keletas žemės ūkio ir miškininkystės tyrimų centrų bei institutų. Yra XII a. viešpaties Murugano (Kartikėjos) šventykla, taip pat Šivos Patyšvaros šventykla (Perure), Dhjanalingos šventykla ir kt. Apylinkės pasižymi vaizdingais kraštovaizdžiais, kriokliais, įsteigtas Indiros Gandhi nacionalinis parkas.
Istorija
Kojamputūras augo kaip miestas prie svarbaus kelio pro Palakado koridorių – perėją, jungiančią rytinę ir vakarinę Pietų Indijos pakrantes. Jis tapo svarbiausiu vidinio Tamilnado – Kongu Nadu – miestu. Senovėje kraštą valdė Čolai, nuo XV a. Vidžajanagaros imperija. XVIII a. pateko į Maisūro karalystę. 1804 m. Kojamputūras tapo rajono centru. XIX a. pab.–XX a. pr. smarkiai nukentėjo nuo bado ir maro. XX a. 4–5 dešimtmečiais suklestėjo kaip medvilnės pramonės centras.
Gošteliškiai
Gošteliškiai – kaimas Šiaulių rajono savivaldybės pietinėje dalyje, 8,5 km į šiaurės vakarus nuo Bubių, prie kelio Gilvyčiai–Šemetiškiai.
Philipp Schellnegger
Filipas Šelnegeris (Phillipp Schellnegger g. 1997 m. rugpjūčio 13 d.) – futbolininkas iš Austrijos, saugas.
Kitados atstovavo „Kauno Žalgirio“ futbolo klubui.
Karjera
Atstovavo įvairiems klubams Austrijoje.
2022 m.
2022 m. rugsėjo 26 d. pranešta, kad prie „Kauno Žalgirio“ futbolo klubo prisijungė saugas iš Austrijos. Pasirašyta sutartis iki sezono pabaigos su galimybe ją pratęsti.
2022 m. spalio 9 d. debiutavo A lygos rungtynėse prieš FC Hegelmann.
2022 m. spalio 29 d. pasižymėjo įvačiu prieš „Bangos“ klubą.
2022 m. gruodžio mėn. tapo aišku, kad austras palieka klubą.
Statistika
Spalvų reikšmės:
Haroldas V
Haroldas V (gimė 1937 m. vasario 21 d.) – Norvegijos karalius. Paveldėjo sostą mirus tėvui Olafui V 1991 m. sausio 17 d. Gimė tuometinio princo Olafo ir jo žmonos Martos namuose Skaugume, Akešhiuse, Norvegijoje.
Biografija
Norvegijos karalius turi dvi vyresnes seseris: princesę Ragnhildą, Mis Lorentzen, (Ragnhilda Aleksandra, gimė Osle, 1930 m. birželio 9 d.), kuri gyvena Brazilijoje, ir princesę Astridą, Mis Ferner, (Astrida Modė Ingeborga, gimė Osle, 1932 m. vasario 12 d.), kuri gyvena Osle.
Jis yra aštuntasis eilėje į Gliuksburgų galvos titulą, Didžiosios Britanijos karaliaus Eduardo VII proanūkis ir 68-asis kandidatas į Britų sostą. Taip pat jis yra Elžbietos II antros kartos pusbrolis iš tėvo pusės ir Alberto II pusbrolis iš motinos pusės. 80px|thumb|left|Karaliaus Haroldo V monograma.
Kampieta
Kampieta – buvęs viensėdis Kaišiadorių rajono savivaldybėje, 6 km į šiaurės rytus nuo Gudienos.
Raudonoji upė (Misisipė)
Raudonoji upė, Red Riveris arba Pietų Raudonoji upė – upė pietinėse JAV; Misisipės dešinysis intakas. Prasideda dvejomis ištakomis Ljano-Estakado plynaukštėje, šiaurės Teksase. Teka į pietryčius, vidurupyje ir žemupyje kerta Meksikos įlankos žemumą. Vidurupyje sudaro ribą tarp Teksaso ir Oklahomos, toliau teka per Arkanzasą ir Luizianą. Žemupyje Raudonoji upė išsiskiria į dvi atšakas: Old Riverį (įteka į Misisipę) ir Atčafalają (įteka į Meksikos įlanką). Pastarąja vanduo teka tik poplūdžių metu.
Didžiausi intakai: Salferis (dešinysis), Vašita, Vošita (kairieji).
thumb|left|240px|Upės baseinas Raudonosios upės poplūdis trunka nuo pavasario pabaigos ir vasaros pradžios. Didžiausias debitas 6600 m³/s, minimalus 35 m³/s. Ant upės įrengta Denisono hidroelektrinė, suformuotas didelis Teksomos tvenkinys. Raudonoji upė laivuojamas nuo Šrivporto. Pakrančių didžiausi miestai: Šrivportas, Bozer Sitis, Aleksandrija.
Upės pavadinimas kilo nuo jos baseine būdingų raudonų dirvožemių.
Maselionių valsčius
Istorija
Valsčius įkurtas XIX a. Gardino gubernijoje Bogorodicko vardu. Po I pasaulinio karo atiteko Lenkijai ir pervadintas Maselionių valsčiumi. 1922 m. liepos 19 d. reformuotas į Eismantų valsčių.
Billia
Billia – magnolijūnų (Magnoliophyta) skyriaus, sapindinių (Sapindaceae) šeimos lapus metančių arba amžinai žaliuojančių medžių gentis.
Rūšys
Išskiriamos 2 rūšys
Paštys (Molėtų r.)
left|120px
Paštys – ežeras rytų Lietuvoje, Molėtų rajone, apie 5 km į šiaurės rytus nuo Toliejų, 2,5 km į vakarus nuo Aiseto ežero, 1,5 km į šiaurę nuo Stirnių ežero, Labanoro girioje, Labanoro regioniniame parke. Ežero ilgis iš šiaurės vakarų į pietryčius - 1,06 km, plotis iki 0,58 km. Altitudė 148,6 m. Gylis siekia 17,5 m. Krantai žemi, apaugę mišku, pietuose – pelkėti - plyti Liūno ir Patraiškių pelkės. Per vidurį yra 0,32 ha ploto sala ir šiaurinėje dalyje 0,01 ha salelė. Pietuose iš Lukštyno ežero įteka per Liūno pelkę S-1 upelis ir išteka per Patraiškių pelkę link Stirnių ežero.
Lijonas
Lijonas – buvęs kaimas Kaišiadorių rajono savivaldybėje, 8 km į šiaurės vakarus nuo Žiežmarių, prie Lijono upelio ir Vilniaus–Kauno kelio.
Istorija
1923 m. minimas Lijono dvaras, kurį valdė Kamilė Romerytė, tuomet įsigijusi ir Vladikiškių dvarą.
Vestminsterio katedra
Vestminsterio katedra  – neobizantinio stiliaus, 1910 m. pastatyta katedra Vestminsteryje, Londone (Jungtinė Karalystė). Katedrą suprojektavo John Francis Bentley, pastatyta daugiausiai iš plytų, be plieno. Vidus išpuoštas spalvotu marmuru ir sudėtingomis mozaikomis, bet kupolai virš navų tušti, nes pritrūko lėšų.
Eismantų valsčius
Eismantų valsčius  – buvęs administracinis-teritorinis vienetas dabartinėje vakarų Baltarusijos teritorijoje. Centras – Eismantai.
Istorija
Valsčius įkurtas 1922 m. liepos 19 d. vietoje buvusio Maselionių valsčiaus.
Edsilia Rombley
thumb||right|240px|Edsilia Rombley 2007 m. Eurovizijoje Edsilia Francisca Rombley (g. 1978 m. vasario 13 d.) – olandų dainininkė. 1996 m. dalyvavo talentų šou Soundmixshow. Du kartus atstovavo Nyderlandams Eurovizijoje – 1998 ir 2007 m.
Biografija
Edsilia Rombley gimė 1978 m. vasario 13 d. Amsterdame, Nyderlanduose. Jos tėvai kilę iš Arubos ir Kiurasao (Nyderlandų Antilai).
1998 metais Edsilia dalyvavo 1998 m. Eurovizijos konkurse Birmingame, Jungtinėje Karalystėje, su daina „Hemel en aarde“. Jame su 150 taškų užėmė 4 vietą. Tai buvo geriausias Nyderlandų rezultatas po pergalės 1975 metais. Debiutinis albumas anglų kalba išleistas netrukus po dalyvavimo Eurovizijoje.
Edsilia Rombley dar kartą atstovavo Nyderlandams 2007 m. Eurovizijos dainų konkurse Helsinkyje, Suomijoje su daina „On Top of the World“, tačiau nepateko į finalą.
Petri tinklai
|thumb|Petri tinklų trajektorija Petri tinklai – viena iš keleto matematinio modeliavimo kalbų, skirta paskirstytųjų sistemų aprašymui. Petri tinklas yra orientuotas dvidalis grafas, kuriame mazgai atitinka perėjimus (t. y. įvykiai kurie gali įvykti – pažymėti stulpeliais) ir vietas (t. y. sąlygos – pažymėtos apskritimais). Briaunos parodo, kurios vietos yra išankstinės sąlygos ir/ar posąlygos. Petri tinklus išrado Carl Adam Petri 1939 m. rugpjūtį, būdamas 13 metų norėdamas apibūdinti cheminį procesą.
Kaip ir industrijos standartai tokie kaip UML diagramos, BPMN ir EPC, Petri tinklai suteikia galimybes žymėti pažingsninius procesus kaip pasirinkimas, kartojimas ir lygiagretus vykdymas. Kitaip nei minėti standartai, Petri tinklai turi tikslius vykdymo semantikos matematinius apibrėžimus su gerai išvystyta matematine procesų analizės teorija.
Baziniai Petri tinklai
Petri tinklai susideda iš vietų, perėjimų ir rodyklių. Rodyklės rodo iš vietos į perėjimą ir atvirkščiai, bet niekados tarp vietų ar tarp perėjimų. Vietos, iš kurių rodyklė eina į perėjimą, vadinamos perėjimo įvesties vietomis; vietos į kurias eina rodyklės iš perėjimų – perėjimo išvesties vietomis.
Vietos gali turėti natūralų skaičių žymių. Žymių pasiskirstymas tinklo vietose yra vadinamas žymėjimu. Petri tinklo perėjimas gali suveikti bet kada kai žymė yra visų įvesties rodyklių pradžioje; kai ji suveikia, ji sunaudoja šias žymes ir perkelia žymes į išvesties rodyklės galą. Veikimas yra atominis, t. y., vientisas nenutraukiamas žingsnis.
Petri tinklų vykdymas yra nedeterministinis: kai keletas perėjimų yra įjungta tuo pačiu metu, bet kuris iš jų gali suveikti. Jeigu perėjimas yra įjungtas jis gali suveikti, bet nebūtinai. Viena žymė vienam perėjimui.
Kadangi veikimas yra nedeterministinis ir keletas žymių gali būti bet kur tinkle (netgi toje pačioje vietoje), Petri tinklai yra tinkami modeliuoti lygiagrečius paskirstytų sistemų elgesius.
Spižarnė
Spižarnė – buvęs kaimas Kaišiadorių rajono savivaldybėje, 1 km į šiaurės rytus nuo Kasčiukiškių.
Etimologija
Kaimo vardas kilęs nuo lenkų kalbos žodžio spiżarnia („kamara“).
Regina Maželytė-Taurinskienė
Regina Maželytė-Taurinskienė (1952 m. rugpjūčio 2 d. Utenoje – 2020 m. lapkričio 23 d. Klaipėdoje ) – lietuvių grafikė, pedagogė.
Biografija
Gimė Utenoje, tarnautojų šeimoje. 1959–1963 m. mokėsi Utenos II vidurinėje mokykloje, nuo 1963 iki 1970 m. mokėsi Vilniaus Mikalojaus Konstantino Čiurlionio vidurinėje meno mokykloje. 1970–1976 m. Lietuvos valstybiniame dailės institute studijavo dailės pedagogiką ir grafiką, o po studijų įgijo dailininkės – grafikės kvalifikaciją.
Baigusi studijas ji atvyko į Klaipėdą pagal paskyrimą. Klaipėdos vaikų dailės (dabar Adomo Brako) mokykloje nuo 1977 m. rugsėjo 1 d. iki 2019 m. dėstė piešimą ir grafiką. Taip pat dėstė dailę ir Eduardo Balsio menų gimnazijoje, Vydūno ir Rubliovo vidurinėse mokyklose, Muzikos centre, Klaipėdos kultūros ir Žvejų rūmuose, buvo konsultantė uostamiesčio ir Respublikos meno seminaruose. Nuo 1977 m. Lietuvos dailininkų sąjungos narė.
Kūryba
Nuo 1976 m. dalyvavo parodose. Surengė asmeninių kūrybos parodų Klaipėdoje (1977, 1993, 1996, 2003 m.), Skuode (1983 m.), Palangoje ir Telšiuose (1988 m.), Kretingoje, Šilutėje, kituose Lietuvos miestuose. Iliustravo šešias rašytojų V. Vitkausko, N. Kepenienės, O. Davydavičiūtės, K. Kauko, D. Roberts poezijos ir prozos knygas.
Raudonė (Nemunas)
Raudonė – upelis Jurbarko rajone, Nemuno dešinysis intakas, ilgu vingiu viršutinėje Nemuno terasoje, iš šiaurės juosiantis Raudonės miestelį.
Įteka į Nemuną 147,4 km atstumu nuo pastarojo žiočių. Vandentakio kodas LR upių klasifikatoriuje – 10011990. Upelio ilgis – 8,7 km, baseino plotas – 29,2 km².
Geografija
Raudonės upelis aukštupyje prasideda ties Adomaitiškės kaimu, išteka iš žvyrkelio pakelės griovio. Aukštupyje laukuose vystoma žemdirbystė, upelio vaga sureguliuota, prateka dirbamais laukais. Vidurupyje vaga natūrali, smarkiai vingiuota. Pratekėjęs vakarų kryptimi Raudonės miestelio šiaurine dalimi, upelis pasuka į pietus. 130 m į šiaurės vakarus nuo Ražupės ir Raudonės upelių santakos stūkso Raudonėnų piliakalnis. Toliau miškingu šlaitu upelis srūva žemyn į Nemuno slėnį. Žemupyje jis skiria miestelio ir Raudonėnų kaimo ribas. Jo dešiniajame krante įsikūrusios senosios Raudonėnų kapinės.
Šalia kelio praeinančiame dviračių ir pėsčiųjų take įrengtas vienos angos betoninis tiltas, šalia jo išlikusi senoji vandens pralaida. Prateka plentą vakarinėje Raudonės miestelio pusėje, priešingoje nuo Raudonės pilies parko. Toliau Raudonės natūrali tėkmė vingiuoja apie 400 m Nemuno slėniu, patenka į siaurą užutėkį.
Intakai: Vikšrynė, Ražupė (dešinieji).
Įsikūrusios gyvenvietės: Adomaitiškė, Pupkaimis, Raudonė, Raudonėnai.
Etimologija
Upėvardis Raudõnė kildinamas nuo spalvos pavadinimo raudóna. Nuo Raudonės upelio pavadinimo kildinamas Raudonės miestelio vardas. Tos pačios hidrografinės kilmės yra ir šalia esančios Raudonėnų gyvenvietės pavadinimas. Viename iš šio krašto padavimų pasakojama, jog lietuviai šioje vietoje taip smarkiai gynėsi nuo kryžiuočių karių, kad nuo žuvusiųjų kraujo tekančio upelio vanduo nusidažė raudonai. Ir nuo tada upelis imtas vadinti Raudonės upeliu.
XIX a. populiarūs buvo kiti romantiški Raudonės pavadinimo aiškinimai: vietovė tokį pavadinimą gavusi nuo Raudonės pilies, pastatytos iš raudonų plytų. Taip pat nurodoma, kad Raudonės pavadinimas kilęs nuo žodžio „raudoti" – dieną ir naktį taip savo tėvo Lietuvos didžiojo kunigaikščio Kęstučio gedėjusi jo dukra Balanda.
Algirdas Žemaitaitis
Algirdas Žemaitaitis (g. 1944 m. rugsėjo 7 d.) – lietuvių chemijos inžinierius technologas.
Biografija
1967 m. baigė Kauno politechnikos institutą. Nuo 1970 m. dirbo Kauno technologijos universitete. 1999–2007 m. Kauno technologijos universiteto Aplinkosaugos ir švarių technologijų centro direktorius. 1972–1973 m. stažavo Dresdeno technikos universitete, 1977–1978 m. – tekstilės pramonės tyrimų centre Krefelde, skaitė paskaitas Acheno, Dresdeno, Gento universitetuose. 1995–2006 m. žurnalo Cheminė technologija vyriausiasis redaktorius. 2003–2010 m. Lietuvos mokslo tarybos narys.
Dakotų kalba
Dakotų kalba (Dakhótiyapi, Dakȟótiyapi) – sijų kalbų šeimai priklausanti kalba, vartojama indėnų dakotų (sančių). Nors laikoma atskira kalba, lingvistiškai ji greičiau sudaro dvi iš trijų sijų tarmių (kita – lakotų). Dakotų kalbą vartoja ~21 tūkst. žmonių, gyvenančių daugiausia Pietų Dakotoje ir Šiaurės Dakotoje, taip pat vietomis Minesotoje, Nebraskoje ir Kanadoje (Saskačevane).
Išskiriamos dvi dakotų kalbos tarmės, kurios, savo ruožtu, turi patarmes:
Tetervinis (Zarasų r., Salako sen.)
left|120px
Tetervinis – ežeras Lietuvoje, Zarasų rajone, 2,5 km į šiaurę nuo Salako, Giteniškės miške. Ežero ilgis iš šiaurės vakarų į pietryčius – 0,51 km, plotis – iki 0,14 km. Altitudė 156,3 m. Krantai žemi, pelkėti, ištisai apaugę medžiais ir krūmais. Iš pietų į šiaurę ežerą prateka Asavo ežero intakas As-1 (Šventosios upės baseinas). Ežeras gausiai užžėlęs vandens augalija, užankantis.
Sijų kalba
Sijų kalba – sijų kalbų šeimai priklausanti tarmių grupė, laikytina viena kalba. Ja kalba „tikrieji sijai“ – dakotai ir lakotai – gyvenantys daugiausia JAV Šiaurės ir Pietų Dakotos valstijose, taip pat Minesotoje, Nebraskoje, Montanoje bei Kanadoje (Saskačevane). Bendras kalbančiųjų skaičius siekia ~30 tūkst. žmonių. Tai 5 pagal vartojimo gausumą JAV ir Kanados indėnų kalba (po navachų, kri, inuitų ir odžibvių).
Yra 3 sijų kalbos tarmės, kartais išskiriamos, kaip atskiros kalbos (lakotų ir dakotų):
Taip pat labai artimos yra asiniboinų ir stounių kalbos, vartojamos nakotų.
Rausvė
Rausvė – upė pietvakarių Lietuvoje, Vilkaviškio rajone; Šešupės kairysis intakas. Prasideda Būdviečių apylinkėse 6 km į šiaurę nuo Liubavo. Teka šiaurės rytų kryptimi dirbamais laukais, prateka Rūdos ežerą. Įteka į Šešupę (158 km nuo jos žiočių) ties Piliūnais, 3 km į pietryčius nuo Pilviškių.
Intakai: Balsė, Paikis, Juodupis (dešinieji). Vidutinis upės nuolydis 299 cm/km. Vaga daug kur sureguliuota. Rausvė patvenkta ties Karkliniais (20 km nuo žiočių, 13 ha) ir ties Keturvalakiais (19 km nuo žiočių, 37 ha).
Etimologija
thumb|left|250px|Rausvė ties [[Nadrausvė|Nadrausve]]
Upėvardis kilo nuo spalvos pavadinimo rausvas („šviesiai raudonas, apyraudonis“).
Aleksandras Antipovas
Aleksandras Antipovas (g. 1955 m. kovo 9 d.) – Lietuvos lengvosios atletikos sportininkas, kuris specializavosi ilgų nuotolių bėgimuose. Nacionalinis rekordininkas. 1978 m. Europos čempionate 10000 m rungtyje iškovojo bronzos medalį.
Antipovo 10000 m rungties pasiektas nacionalinis rekordas pateko į Europos lengvaatlečių geriausią trisdešimtuką.
Graikijos futbolo varžybos 2016–2017 m.
Graikijos futbolo varžybos 2016–2017 m.
Komandų rikiuotė
Pastabos:
Giovanni Alemanno
Giovanni Alemanno (g. 1958 m. kovo 3 d. Baryje, Italijoje) – italų politikas, 63-iasis Romos meras (2009 m.).
Biografija
Italijos socialistinio judėjimo Jaunimo skyriaus vadovas 1988 m., nuo 2001 iki 2006 m. Italijos žemės ūkio ministras, nuo 2008 m. balandžio – Italijos sostinės meras. 2008 m. lapkritį meras pristatė projektą, kurio tikslas Romos centriniame parke pastatyti žydų holokausto muziejų. 2009 m. sausio mėnesio apklausomis meru pasitiki apie 60 % Romos gyventojų.
Pravyja Mastai
Prãvyja Mastai̇̃ – agromiestelis vakarų Baltarusijoje, 5 km į rytus nuo Mastų miesto, dešiniajame Nemuno krante (kairiajame yra Levyja Mastai).
Istorija
XX a. tarpukariu buvo Gardino apskrities Mastų valsčiaus centras.
Paunių kalba
Paunių kalba – praktiškai išnykusi indėnų kalba, seniau vartota paunių genties indėnų, dabar gyvenančių Oklahomoje, tačiau jų pirminis arealas buvęs aplink Pleito upę (dab. Nebraska). Kalba priklauso negausiai kadų kalbų šeimai, kuri irgi praktiškai išnykusi.
Paunių kalba skirstoma į dvi tarmes: Pietų Bando ir Skiri.
Paunių raidyną sudaro 8 balsiai (i, ii, e, ee, a, aa, u, uu) ir 9 priebalsiai (p, t, k, c, s, h, r, w, ′). Kalba inkorporacinė.
Nuorodos
thumb|left|240px|Paunių kalbos arealas iki europiečių pasirodymo
Juodkalnijos kunigaikštystė
Juodkalnijos kunigaikštystė − buvusi valstybė pietryčių Europoje. Ji gyvavo nuo 1852 m. kovo 13 d. iki 1910 m. rugpjūčio 28 d., kai buvo paskelbta Juodkalnijos karalyste.
Kunigaikštystės sostine buvo Cetinjės miestas. 1906 m. buvo įvesta vietinė valiuta − perperas. Buvusi Juodkalnijos kunigaikštystės teritorija šiuo metu užima centrinę dabartinės Juodkalnijos dalį.
Istorija
1089 metais buvo įkurta Antivaro (dabar − Baro) arkivyskupija. Nepriklausoma katalikiška kunigaikštystė gyvavo maždaug šimtą metų. Dvyliktojo amžiaus pabaigoje ji buvo prijungta prie tuo metu besiplečiančios ortodoksiškos, nuo Konstantinopolio nepriklausomos, serbų valstybės. Penkioliktajame amžiuje dabartinė Juodkalnija tapo Venecijos respublikos valda, kurią kaip Venecijos vasalai valdė vietiniai ortodoksai kunigaikščiai. Penkioliktojo amžiaus pabaigoje dalis Balkanų, taip pat ir Juodkalnija atsidūrė turkų Osmanų imperijos sudėtyje, tačiau Juodkalnijos kunigaikštystė išlaikė tam tikrą autonomiją. thumb|200px|left|Juodkalnija 1862 m. Nuo septynioliktojo amžiaus pabaigos iki devynioliktojo vidurio Juodkalniją valdė Ortodoksų Bažnyčios metropolitai. Metropolito ir kunigaikščio titulas buvo paveldimas. Mirus metropolitui − kunigaikščiui, valstybinę ir bažnytinę valdžią perimdavo jo paskirtas sūnėnas. Devynioliktojo amžiaus antrojo pusėje, po Austrijos−Vengrijos, Turkijos ir Rusijos karų, Juodkalnijos kunigaikštystė buvo sekuliarizuota − ortodoksų metropolitas atsisakė politinės valdžios, buvo įkurtas parlamentas, su Šventuoju Sostu sudaryta sutartis, apibrėžianti katalikų teises, Baro katalikų arkivyskupas tapo parlamento nariu.
1913 metais Juodkalnija drauge su serbais ir bulgarais dalyvavo dar viename kare su turkais, kurio metu visas Balkanų pusiasalis išsivadavo iš Osmanų imperijos valdžios. Tačiau po kelerių metų Juodkalnija buvo inkorporuota į po I pasaulinio karo susikūrusią serbų, slovėnų ir kroatų karalystę, kuri 1929 metais pasivadino Jugoslavija.
Jugoslavijos sudėtyje Juodkalnija buvo iki pat jos subyrėjimo. Keletą metų Juodkalnija priklausė bendrai Serbijos ir Juodkalnijos valstybei, kol galiausiai 2006 metais pasiskelbė nepriklausoma valstybe.
Anglijos futbolo varžybos 2022–2023 m.
2022–2023 m. Premier League
Premier League – aukščiausiojo lygmens Anglijos futbolo čempionatas prasidėjo  ir baigėsi
2022–2023 m. EFL Championship
English Football League Championship – antrojo lygmens Anglijos futbolo čempionatas prasidėjo   ir baigėsi
Ramadi
Ramadi arba ar Ramadi  – miestas Irako vidurinėje dalyje, 110 km į vakarus nuo Bagdado, 50 km nuo Faludžos, dešiniajame Eufrato krante; Anbaro muchafazos centras. Svarbus transporto mazgas: plentai į Bagdadą, Deir az Zaurą, Amaną, praeina Sirijos–Irako geležinkelis. Vystoma tekstilės, chemijos, stiklo pramonė, apylinkėse auginami javai, pomidorai, datulės. Laukų drėkinimui 1955 m. sudarytas stambus tvenkinys (Habanijos ežeras) ant Eufrato. Veikia 1977 m. įsteigtas technikos institutas, Anbaro universitetas (nuo 1987 m.).
Istorija
Ramadi įkurtas 1869 m. osmanų. Čia įsikūrė dulaimų klanui priklausantys arabai sunitai. 1917 m. mieste vyko mūšiai tarp britų ir osmanų pajėgų. 1941 m. Ramadi gyventojai sukilo prieš britų valdžią. Sadamo Huseino valdymo metais čia veikė Irako karinė bazė. Ramadi Irako karo metais aršiai priešinosi okupacinei kariuomenei. 2015–2016 m. miestą buvo užėmę Islamo valstybės kovotojai.
Ziridai
Ziridai (, ⵉⵣⵉⵔⵉⵢⵏ Izirien) – berberų kilmės dinastija, kurios vardu vadinama valstybė, valdžiusi rytinę Magribo dalį nuo 972 m. iki 1148 m.
Raida
X a. viduryje Fatimidų kalifatas užvaldė didžiąją dalį šiaurės Afrikos. Vakarinėse kalifato dalyse kilo Abu Jazido vadovaujamas charidžitų sukilimas, kurį labai sėkmingai sutramdyti padėjo karvedys Ziri ibn Manadas, berberas iš sanhadži genties. Be to, Ziri surengė keletą sėkmingų žygių į dabartinio Maroko teritoriją, nukariavo Fesą ir Sidžilmasą.
972 m. Fatimidams perkėlus sostinę į Kairą Egipte, jų imperija tapo pernelyg didelė administruoti iš vieno centro, todėl Ziri palikuonys, pavadinti ziridais, buvo labai svarbūs siekiant išlaikyti kontrolę. Kadangi Ziri mirė 971 m., 972 m. Fatimidų kalifas jo sūnų Buluginą už nuopelnus pavertė savo vietininku (emyru) ir patikėjo jam kontroliuoti vakarinę Kalifato dalį. Jo sostine tapo Aširo miestas Kabilijos regione (ten pat, iš kur buvo kilusi Fatimidų giminė).
980 m. Buluginas ibn Ziri pakartojo tėvo žygį į Maroką, kurį laiką savo rankose laikydamas visą Magrebo pakrantę nuo Atlanto vandenyno iki Tripolitanijos. thumb|left|Ziridų valdos po 984 m. padalijus valstybę Tačiau 984 m. mirus Buluginui, valstybė nusilpo dėl vidinių konfliktų. Ziridai atsisakė interesų Maroke, kuriame galutinai įsitvirtino Magravai. Bulugino sūnus Al-Mansuras ibn Buluginas paveldėjo tėvo sostą ir perkėlė savo sostinę į Kairuaną Tunise. Taip pat jis padalino valdas, vakarinę dalį (dabartinį Alžyrą) atiduodamas broliui Hamadui. Šis ten įtvirtino valdžią ir pradėjo Hamadidų dinastiją. Tuo tarpu Al-Mansuro dėdė Zawi ben Ziri įkūrė nedidelę valstybę Pirėnuose – Granados taifą.
Iš pradžių Ziridai pripažino Fatimidų suverenitetą, tačau santykiai su kalifais Kaire prastėjo. 1049 m. al-Muizas ibn Badis atsivertė į sunitų tikėjimą. Todėl jis savo kalifu pripažino Abasidus, o ne šiitus Fatimidus. Taip ji tapo nepriklausomi. Siekdami sutramdyti buvusius vasalus, Fatimidų kalifai leido į jų žemes migruoti beduinų genčiai hilaliams, iki tol gyvenusiems Egipte. Šie dykumų klajokliai užplūdo Ziridų valstybę ir ją nusiaubė, sukeldami anarchiją. Jų migracijos žymėjo didžiulius pokyčius visoje šiaurės Afrikoje, nusmukdė ekonomiką ir kultūrą.
1057 m. hilaliams nusiaubus Kairuaną, Ziridai išlaikė kontrolę tik siaurame pajūrio ruože. Savo sostinę jie perkėlė į Mahdijos miestą. 1148 m. paskutinius Ziridų karalystės likučius užėmė normanai, kurie čia sukūrė trumpalaikę Afrikos karalystę.
Ekonomika ir kultūra
thumb|left|Ziridų laikotarpio tekstas parašytas kufiškuoju raštu Ziridų valdymas iki hilalių invazijų yra laikomas islamiškosios civilizacijos aukso amžiumi Šiaurės Afrikoje. Ji buvo aprašoma kaip viena labiausiai klestinčių berberų valstybių Afrikoje su puikiai išvystyta infrastruktūra, prekyba, žemės ūkiu. Ziridai intensyvino Transsacharinę prekybą, jų miestai klestėjo.
Ziridų valstybėje buvo sukurta daug literatūros kūrinių, palikta daug puikių kaligrafijos darbų. Svarbiausias architektūrinis palikimas yra senoji Ziridų sostinė Aširas ir didžioji Kairuano mečetė, kuri tuo metu buvo rekonstruojama. Jų architektūra sekė fatimidų architektūrine tradicija ir darė įtaką normanų architektūrai Sicilijoje.
Santo Antonijus
Santo Antonijus − miestas San Tomė ir Prinsipėje, Prinsipės saloje, prie Paljotos upės; Pagės rajono administracinis centras.
1753−1852 m. Santo Antonijus buvo svarbiausias miestas visoje kolonijoje.
Miestas žymus savo kolonijine architektūra ir bažnyčiomis, didžiausia iš kurių yra Romos Katalikų bažnyčios katedra, pastatyta 1947 m.
SC Patriots
Akmenės r. „Patriots“ – tai klubas rungtyniaujantis šiaurės vakarų Lietuvoje esančiame Naujosios Akmenės miestelyje ir rungtyniaujantis RKL pirmenybėse.
Istorija
Akmenės rajonas ilgus metus neturėjo vyrų krepšinio komandos, kuri atstovautų kraštą Lietuvos pirmenybėse. Tad 2006-2007 m. sezone po ilgos pertraukos buvo įkurta reprezentacinė miesto komanda. Debiutiniais metais naujai suburta rajono vyrų reprezentacinė krepšinio komanda atstovavo Akmenę masiškiausioje Lietuvos Regionų krepšinio lygoje.